Ντάριο Σπίκιτς

Ο **Ντάριο Σπίκιτς** (κροατικά: *Dario Špikić*), γεννημένος στις 22 Μαρτίου 1999 στο Ζάγκρεμπ της Κροατίας είναι Κροάτης επαγγελματίας ποδοσφαιριστής (ακραίος επιθετικός), ο οποίος αγωνίζεται στην Ρίο Άβε. Τα προηγούμενα χρόνια αγωνίστηκε διαδοχικά στη NK Kurilovec, τα τμήματα υποδομής της Ντιναμό Ζάγκρεμπ, τα τμήματα υποδομής της αλλά και την πρώτη ομάδα της Χάιντουκ Σπλιτ καθώς και στη HNK Gorica.

## Ποδοσφαιρική καριέρα
Ο Σπίκιτς ξεκίνησε την ενασχόλησή του με το ποδόσφαιρο στις ακαδημίες της NK Kurilovec, στα περίχωρα του Ζάγκρεμπ. Το 2007 μετακόμισε από στις ακαδημίες της Ντιναμό Ζάγκρεμπ.

Πραγματοποίησε το ντεμπούτο του για την δεύτερη ομάδα της Ντιναμό Ζάγκρεμπ στις 30 Νοεμβρίου 2016 σε έναν αγώνα της 2 HNL (Β΄εθνική Κροατίας) εναντίον της ΝΚ Novigrad, στον οποίο η ομάδα του ηττήθηκε με 0–1. Ο νεαρός Σπίκιτς διετέλεσε μέλος της Ντιναμό ΙΙ για δύο γεμάτες σεζόν, από το καλοκαίρι του 2016 έως το 2018, αγωνιζόμενος αποκλειστικά στη 2 HNL.

Στις 16 Ιουλίου 2018, ο Σπίκιτς πήρε μεταγραφή στη Χάιντουκ Σπλιτ. Στα δύο χρόνια που έμεινε στο Σπλιτ αγωνίστηκε κυρίως με τη δεύτερη ομάδα της Χάιντουκ και πραγματοποίησε το ντεμπούτο του με τη νέα του ομάδα στις 25 Αυγούστου 2018 ενώ σκόραρε το πρώτο του γκολ στις 13 Οκτωβρίου του ιδίου έτους.

Πραγματοποίησε μόλις μία εμφάνιση για την πρώτη ομάδα της Χάιντουκ στις 4 Μαΐου 2019, όταν η Χάιντουκ νίκησε την Ίντερ Ζάπρεσιτς με 3–2 σε έναν αγώνα της Πρβα Λίγκα.
 
Στις 20 Ιανουαρίου 2020 εντάχθηκε στην HNK Gorica (Γκόριτσα) με ελεύθερη μεταγραφή, επιδιώκοντας να έχει περισσότερη συμμετοχή στο πρωτάθλημα της Α’ κατηγορία. Έκανε το ντεμπούτο του για την Γκόριτσα στις 2 Φεβρουαρίου σε έναν αγώνα της Πρβα Λίγκα ενάντια στην Όσιγιεκ που έληξε χωρίς γκολ. Σκόραρε το πρώτο του γκολ για τον σύλλογο στις 14 Αυγούστου, όταν ο Γκόριτσα νίκησε τον Βαράζντιν με σκορ 1–5.
 
Μέσα σε μόλις μιάμιση σεζόν κέρδισε φανέλα βασικού καταγράφοντας 52 συμμετοχές (7 γκολ, 6 ασίστ). Τα εντυπωσιακά στατιστικά του, ανάγκασαν την Ντιναμό Ζάγκρεμπ να αναγνωρίσει το λάθος της καταβάλλοντας το ποσό των 1.200.000 ευρώ για να ανακτήσει τα δικαιώματά του και να τον φέρει πίσω στο Ζάγκρεμπ, αυτή όμως τη φορά ως μέλος της πρώτης ομάδας.

Στις 4 Φεβρουαρίου 2021, επέστρεψε στη Ντιναμό Ζάγκρεμπ και την επόμενη μέρα παραχωρήθηκε ξανά ως δανεικός στην HNK Gorica μέχρι το τέλος της σεζόν.

Το καλοκαίρι του 2021 επέστρεψε οριστικά πλέον στην Ντιναμό Ζάγκρεμπ. Έκανε το ντεμπούτο του στο Γιουρόπα Λιγκ στις 4 Νοεμβρίου εναντίον της Ραπίντ Βιέννης, την οποία η Ντιναμό νίκησε με 3–1. Έκανε το ντεμπούτο του στο Τσάμπιονς Λιγκ στις 6 Σεπτεμβρίου 2022 όταν η Ντιναμό κέρδισε την Τσέλσι με 1–0.

Με τη φανέλα της Ντιναμό κατέκτησε τρία πρωταθλήματα, ένα Κύπελλο Κροατίας και δύο Σούπερ Καπ Κροατίας, καταγράφοντας μέχρι το Γενάρη του 2025, 146 εμφανίσεις (20 γκολ, 12 ασίστ) και έχοντας επιδείξει σημαντική παρουσία σε όλες τις ευρωπαϊκές διοργανώσεις.

Ειδικά τη σεζόν 2024–25 είχε μια πολύ γεμάτη χρονιά με την Ντιναμό σε όλες τις διοργανώσεις αφού κατέγραψε 21 συμμετοχές σε πρωτάθλημα Κροατίας και Τσάμπιονς Λιγκ, έχοντας παράλληλα τέσσερα γκολ και δυο ασίστ (το ένα από αυτά μάλιστα στον αγώνα της League Phase κόντρα στη Σλόβαν Μπρατισλάβας).

Στις 31 Ιανουαρίου 2025 παραχωρήθηκε ως δανεικός για 6 μήνες στον Άρη Θεσσαλονίκης, με την ομάδα της Θεσσαλονίκης να διατηρεί οψιόν αγοράς του διεθνούς μεσοεπιθετικού για το ερχόμενο καλοκαίρι.

Στις 2 Φεβρουαρίου 2025, πραγματοποίησε το ντεμπούτο του με τη φανέλα του Άρη, στο νικηφόρο εκτός έδρας αγώνα πρωταθλήματος κόντρα στην Athens Kallithea.

Σημείωσε το πρώτο του τέρμα με τη φανέλα του Άρη στις 3 Μαΐου 2025 στον εκτός έδρας αγώνα με τον Ο.Φ.Η. 

Έξι ημέρες αργότερα σκόραρε ξανά, στον εντός έδρας αγώνα με τον Αστέρα Τρίπολης. 
## Εθνικές ομάδες
Ο Σπίκιτς αποτέλεσε μέλος όλων των μικρών ηλικιακών εθνικών ομάδων της Κροατίας (Κ14,Κ15, (Κ-17) (με τη φανέλα της οποίας είχε συνολικά 5 συμμετοχές και 2 γκολ), την (Κ-19) (με την οποία είχε 8 συμμετοχές και 3 γκολ, (Κ-20) (με την οποία είχε 2 συμμετοχές και σημείωσε ένα γκολ), και την (Κ-21). Έκανε το ντεμπούτο του με την ομάδα νέων (Κ21) της Κροατίας σε αγώνα κόντρα στην Ελλάδα Κ21. Πέτυχε το πρώτο του γκολ για την ομάδα νέων σε αγώνα με τον Άγιος Μαρίνο Κ21. Συνολικά, έπαιξε 10 αγώνες με την Εθνική Κροατίας κάτω των 21 ετών και σημείωσε 2 γκολ. 
## Τίτλοι
**Ντιναμό Ζάγκρεμπ**: 
•	Πρωτάθλημα Κροατίας : 2021-22, 2022-23, 2023-24 
•	Κύπελλο Κροατίας: 2023/24
•	Σούπερ Καπ Κροατίας: 2022, 2023.

## Παραπομπές

## Εξωτερικοί σύνδεσμοι
* Προφίλ του Ντάριο Σπίκιτς στο int.soccerway.com
*Προφίλ του Ντάριο Σπίκιτς στην ιστοσελίδα της Κροατικής Ποδοσφαιρικής Ομοσπονδίας
*Προφίλ του Ντάριο Σπίκιτς στο worldfootball.net
*Προφίλ του Ντάριο Σπίκιτς στο transfermarkt.com

Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ14
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΧΝΚ Γκόριτσα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Κροάτες ποδοσφαιριστές στο εξωτερικό